KOMMISSIONEN FOR DE EUROPÆISKE FÆLLESSKABER 
Bruxelles, den 04.07.1997 
KOM(97) 346 endelig udg. 
BERETNING FRA KOMMISSIONEN TIL RÅDET OG EUROPA-PARLAMENTET 
om gennemførelsen af 
aftalen mellem De Europæiske Fællesskaber og regeringen for Amerikas Forenede 
Stater om anvendelsen af deres konkurrencelovgivning 
(1. juli 1996 tU 31. december 1996) 
$& 

Kommissionens rapport til Rådet og Europa-Parlamentet om gennemførelsen af 
aftalen mellem De Europæiske Fællesskaber og regeringen for Amerikas Forenede 
Stater om anvendelsen af deres konkurrencelovgivning 
(1. juli 1996 tO 31. december 1996) 
1. Indledning 
Den 23. september 1991 indgik Kommissionen en aftale med regeringen for Amerikas 
Forenede Stater om anvendelsen af deres konkurrencelovgivning1 (i det følgende benævnt 
aftalen). Ved Rådets og Kommissionens fælles afgørelse af 10. april 19952 blev aftalen 
godkendt med virkning fra den dag, den blev underskrevet af Kommissionen. 
Den 8. oktober 1996 vedtog Kommissionen den første rapport om anvendelsen af aftalen 
for perioden 10. april 1995 til 30. juni 19963. Den nuværende rapport afslutter kalenderåret 
1996, idet den dækker perioden 1. juli 1996 til 31. december 1996, og skal supplere den 
første rapport. Det blev besluttet at aflægge rapport om denne relativt korte periode på seks 
måneder, således at rapporten i de efterfølgende år kan dække samme kalenderår som den 
årlige beretning om konkurrencepolitikken. 
Denne rapport bør læses sammen med den første rapport, der giver en detaljeret beskrivelse 
af de vigtigste bestemmelser i aftalen samt fordele ved og begrænsninger i samarbejdet. 
2. Samarbejde under aftalen 
2.1 Meddelelser 
2.1.1 Antal sager, hvor der er givet meddelelse4 
Kommissionen gav de amerikanske myndigheder meddelelse om 27 sager i perioden fra 
1. juli 1996 til 31. december 1996. Bilag 1 indeholder en fortegnelse over disse sager, der 
er opdelt i fusionssager og ikke-fusionssager. Af de 27 sager var de 18 fusionssager. 
I samme periode modtog Kommissionen meddelelser fra de amerikanske 
konkurrencemyndigheder om 21 sager, heraf 10 fra Antitrust Division of the US 
Department of Justice (i det følgende benævnt DoJ) og 11 fra Federal Trade Commission (i 
Aftale mellem De Europæiske Fællesskaber og regeringen for Amerikas Forenede Stater om 
anvendelsen af deres konkurrencelovgivning (EFT L 95 af 27.4.1995, s. 47-50). 
Se EFT L 95 af 27.4.1995, s. 45 og 46. 
KOM(96) 479 endelig udg. 
Der sondres ikke mellem meddelelser i henhold til aftalen af 1991 og meddelelser i henhold til 
OECD's ændrede rekommandation fra den 27. og 28. juli 1995, da disse to instrumenter delvis 
overlapper hinanden. 
det følgende benævnt FTC). Bilag 2 indeholder en fortegnelse over disse sager for så vidt, 
at de er offentliggjort af de amerikanske myndigheder. Listen er ligeledes opdelt i 
fusionssager og ikke-fusionssager. Af de 21 sager var 17 fusionssager. 
De anførte tal angiver antallet af sager, hvor første meddelelse fandt sted i den relevante 
periode, og ikke det samlede antal meddelelser. I henhold til aftalens artikel II gives der 
meddelelse i en række nærmere specificerede faser, hvorved der kan være givet flere 
meddelelser om samme sag. 
Tabel 1 er en oversigt over de meddelelser, der er givet i henhold til aftalen og OECD-
rekommandationen i seksmånedersperioden fra 1. juli 1996 til 31. december 1996. Tabel 2 
er en oversigt over de meddelelser, der er givet i henhold til aftalen og OECD-
rekommandationen siden den 23. september 1991. 
MEDDELELSER 
Tabel 1 
År 
1.7.1996-
31.12.1996 Antal EF-
meddelelser 
27 Antal USA-
meddelelser 
FTC DoJ 
11 10 (=21) Antal fusions-
meddelelser 
18 (EF) + 17 
(USA) 
Tabel 2 
År 
1991 
1992 
1993 
1994 
1995 
1996 Antal EF-
meddelelser 
5 
26 
44 
29 
42 
48 Antal USA-
meddelelser 
FTC DoJ 
10 2(= 12) 
20 20(=40) 
22 18(=40) 
16 19(=35) 
14 21(=35) 
20 18(=38) Antal fusions-
meddelelser 
3(EF) + 9(USA) 
11(EF)+31(USA) 
20(EF)+20(USA) 
18(EF)+20(USA) 
31(EF) + 18(USA) 
35(EF)+27(USA) 
2.1.2 Meddelelser til medlemsstaterne 
For at sikre at medlemsstaterne holdes informeret, har Kommissionen fortsat sendt kopier 
af meddelelser fra de amerikanske myndigheder og meddelelser fra Kommissionen til de 
medlemsstater, hvis interesser måtte være berørt. Kommissionen informerer også 
interesserede medlemsstater om det samarbejde, der har fundet sted i de enkelte sager, samt 
om karakteren af dette samarbejde. 
2.2. Samarbejde 
Samarbejdet mellem Kommissionen og de amerikanske myndigheder har fortsat været 
meget positivt og har i stort omfang bidraget til, at en række sager har kunnet løses 
effektivt. 
Da beretningsperioden er meget kort, er mange af de sager, der omfatter samarbejde i 
henhold til aftalen, stadig under behandling, hvorfor de ikke kan drøftes nærmere eller 
nævnes ved navn i denne rapport. 
2.2.1. Timing 
Kommissionen og de amerikanske konkurrencemyndigheder optager ofte kontakt med 
hinanden i en meget tidlig fase, når der er konstateret fælles interesser. Det er ikke 
usædvanligt, at de optager kontakt med hinanden, før der iværksættes officielle procedurer 
eller indledes en sag. Det har været nyttigt for sagsbehandlerne at vide, hvilken tilgang den 
anden part agtede at anlægge i en konkret sag. Parterne har ligeledes fortsat informeret 
hinanden om tidsplanen for gennemførelse af undersøgelser og indledning af procedurer. 
Fordelene herved blev beskrevet i den første rapport om samarbejde (punkt 4.1). 
2.2.2. Tilrådighedsstillelse af ikke-fortrolige baggrundsoplysninger 
Det har været til stor nytte for begge parter at udveksle ikke-fortrolige oplysninger, idet 
disse har henledt myndighedernes opmærksomhed på en eventuel konkurrencebegrænsende 
adfærd. Efter at have modtaget ikke-fortrolige baggrundsoplysninger fra DoJ har 
Kommissionen på eget initiativ indledt en undersøgelse efter artikel 85 i en 
højteknologisektor. Disse oplysninger omfattede rapporter fra de amerikanske medier, som 
ikke umiddelbart var tilgængelige i Europa. 
Det er første gang, at konkurrencemyndighederne under aftalen har påbegyndt et 
samarbejde i en kartelundersøgelse. De amerikanske myndigheder har videregivet ikke-
fortrolige baggrundsoplysninger om et kartel, som de allerede har retsforfulgt med held. 
Myndighederne samarbejder stadig. Dette er en betydningsfuld udvikling, som primært er 
foranlediget af, at både Kommissionen og de amerikanske myndigheder prioriterer 
elimineringen af karteller højt. I de tilfælde, hvor de amerikanske myndigheder har opnået 
en dom på grundlag af en påstandsaftale (plea bargain), vil den mængde oplysninger, der er 
gjort offentligt tilgængelige imidlertid være begrænset. Denne begrænsning af de 
oplysninger, der er til rådighed, kan begrænse samarbejdets omfang. 
2.2.3. Fusioner, der er meddelt både Kommissionen og de amerikanske myndigheder 
Planlagte fusioner, der blev anmeldt til både Kommissionen og de amerikanske 
myndigheder, gav gode muligheder for samarbejde og meningsudveksling. To 
fusionsundersøgelser, der blev afsluttet i beretningsperioden, og som gav mulighed for 
samarbejde, vedrører Sandoz/Ciba-Geigy og Baxter/Immuno. Samarbejdet fandt sted på 
trods af de vanskeligheder, der opstod som følge af de forskellige tidsplaner i USA og EU, 
samt på trods af at der i nogle tilfælde var tale om objektivt set forskellige markedsforhold, 
som ofte har været årsag til forskellige, men kompatible løsninger. 
Samarbejdet i forbindelse med Sandoz/Ciba-Geigy-fusionen medførte detaljerede drøftelser 
af de forskellige produktmarkeder inden for lægemidler, dyresundhed, plantebeskyttelse og 
såsæd, samt af, hvordan parterne hver for sig definerede de geografiske markeder. 
Drøftelserne vedrørte også i stort omfang de vilkår, hvorpå fusionen kunne godkendes. 
Parterne gav dispensation med henblik på udveksling af fortrolige oplysninger inden for 
visse sektorer. Myndighederne var regelmæssigt i kontakt med hinanden og drøftelserne om 
forlig var af stor betydning i forsøget på at sikre, at Kommissionen og FTC søgte at opnå 
kompatible tilsagn fra parterne. Der opstod vanskeligheder som følge af de forskellige 
tidsplaner, der gælder i EU og USA. Kommissionen var i henhold til fusionsforordningen 
forpligtet til at træffe en beslutning i juli 1996, mens FTC først afsluttede sin undersøgelse 
den 3. januar 1997, hvor FTC indgik et adfærdsforlig (consent decree) med parterne. 
Myndighederne samarbejdede så godt som muligt under de givne omstændigheder og de 
tilsagn, Kommissionen og FTC hver for sig søgte at opnå, modsiger i bund og grund ikke 
hinanden. 
2.2.4. Én myndighed kører løbet 
Den måde, hvorpå AC Nielsen Company (herefter benævnt Nielsen), en leverandør af 
detailmarkedsundersøgelser, fik undersøgt sin adfærd på markedet, er et godt eksempel på 
et frugtbart samarbejde mellem Kommissionen og DoJ og danner grundlag for et nyt 
samarbejdsmønster. Både Kommissionen og DoJ modtog en klage fra IRI om, at Nielsen 
misbrugte sin dominerende stilling i Europa og således forhindrede IRI i at få fodfæste på 
markedet. Under undersøgelsen stod begge myndigheders sagsbehandlere i tæt kontakt med 
hinanden og kunne således udveksle dokumenter samt meninger om forskellige aspekter af 
sagen. Myndighederne fik styrket deres muligheder for at samarbejde betydeligt, da både 
IRI og Nielsen renoncerede på deres rettigheder og tillod udveksling af fortrolige 
oplysninger. 
Da klagen primært omhandlede kontraktuel praksis i Europa og havde størst virkning i 
Europa, lod DoJ Kommissionen køre sagen efter at have overbevist sig om, at 
Kommissionen var fast besluttet på at handle. Kommissionen førte forhandlinger med 
Nielsen for at finde en acceptabel løsning, der kunne sikre, at konkurrencen ikke blev 
fordrejet. På hvert trin i forhandlingerne blev DoJ informeret om udviklingen og fik 
mulighed for at kommentere de tilsagn, der søgtes opnået fra Nielsen. Da Kommissionen 
havde sikret sig det nødvendige tilsagn fra Nielsen, kunne DoJ konkludere, at den adfærd, 
som DoJ havde undersøgt, ikke ville fortsætte, hvorefter undersøgelsen blev indstillet. 
Selv om USA ikke anmodede Kommissionen om at gribe ind i IRI/Nielsen-sagen, kan den 
her anvendte fremgangsmåde, hvor USA træder i baggrunden og afventer resultaterne af 
Kommissionens undersøgelse, være et eksempel på, hvordan positiv høflighed (positive 
comity) kan fungere i fremtiden. 
3. Nye udviklinger 
Kommissionen har på baggrund af sin meddelelse til Rådet "På vej mod en international 
ramme for konkurrenceregler"5 fra 1996 fortsat søgt at styrke samarbejdet mellem 
konkurrencemyndigheder over hele verden både ved at opbygge et net af bilaterale aftaler 
og ved at fremme fælles konkurrenceregler på multilateralt niveau i WTO og OECD. 
Den 25. oktober 1996 gav Rådet Kommissionen mandat til at påbegynde forhandlinger med 
USA med henblik på at indgå en aftale, der kunne styrke bestemmelserne om positiv 
høflighed (positive comity) i den bilaterale aftale fra 1991 om samarbejde om anvendelsen 
af landenes konkurrencelovgivning. 
Forhandlingerne har været yderst produktive og EU's medlemsstater, erhvervslivet og 
andre interesserede parter er blevet bedt om at fremsætte deres bemærkninger til et udkast 
til aftale, der provisorisk er godkendt af de amerikanske myndigheder. Det forventes at 
Rådet efter at have modtaget Europa-Parlamentets udtalelse vil godkende aftalen i løbet af 
1997. 
I henhold til udkastet til aftale vil en konkurrencemyndighed normalt udsætte eller 
suspendere sine egne håndhævelsesforanstaltninger i forbindelse med bestemte 
KOM(96) 284 endelig udg. 
konkurrencebegrænsende aktiviteter, som hovedsageligt forekommer på og hovedsageligt er 
rettet mod den anden parts område, hvis den anden part er villig til at tage sig af sagen. 
4. Bilateralt møde 
Der fandt et møde sted i Washington den 16. oktober 1996 mellem højtstående 
embedsmænd fra Kommissionen, FTC og DoJ. 
Der blev på det bilaterale møde behandlet en lang række spørgsmål, herunder spørgsmål 
vedrørende samarbejde og notifikation, udkastet til aftale og positiv høflighed, ændringer i 
tilgang og lovgivning, karteller, lufttransport, telekommunikation og medier, EU's forslag i 
WTO om konkurrencepolitik samt de nye forslag om konkurrence inden for rammerne af 
den nye transatlantiske dagsorden og den transatlantiske dialog inden for erhvervslivet. 
5. Konklusioner 
Aftalen udgør stadig en ramme for et meningsfyldt og nyttigt samarbejde mellem 
Kommissionen og USA. Samarbejdet, som blev beskrevet i den første rapport til Rådet og 
Europa-Parlamentet, har fortsat været til gavn på begge sider af Atlanterhavet, ikke blot for 
konkurrencemyndighederne, men også for de berørte selskaber. Det er i alles interesse, at 
der findes konsistente løsninger, hvilket især har gjort sig gældende i fusionssager, hvor 
parterne har været villige til at dispensere og dermed muliggøre udveksling af fortrolige 
oplysninger. 
I IRI/Nielsen-sagen var det klart i klagers interesse at fremme samarbejdet mellem 
Kommissionen og DoJ med henblik på at sikre, at forholdene blev afhjulpet så hurtigt og 
effektivt som muligt. Det er interessant at bemærke, at det også var i det indklagede 
selskabs interesse at undgå langvarige undersøgelser og risikoen for, at Kommissionen og 
DoJ traf inkonsistente foranstaltninger. I dette tilfælde gav både klager og det indklagede 
selskab dispensation, således at der kunne udveksles fortrolige oplysninger. 
Der kan samarbejdes meget uden udveksling af fortrolige oplysninger, men i sager, hvor 
der ikke kan opnås dispensation, kan effektiviteten i samarbejdet blive begrænset. Der kan 
f.eks. opstå vanskeligheder med at forklare, hvorfor en bestemt foranstaltning er rimelig, 
hvis de fortrolige oplysninger, der ligger til grund for denne beslutning, ikke kan drøftes. 
Som følge af fortrolighedsbestemmelser i national lovgivning kan Kommissionen og de 
amerikanske myndigheder på nuværende tidspunkt ikke udveksle fortrolige oplysninger . 
Inden der kan tages skridt til at fjerne disse juridiske hindringer for udveksling af 
oplysninger, skal de reelle betænkeligheder ryddes af vejen, som medlemsstaterne og 
erhvervslivet har givet udtryk for med hensyn til de sikkerhedsforanstaltninger, der kan 
træffes for at sikre fortroligheden af de oplysninger, der udveksles under en fremtidig 
samarbejdsaftale. Kommissionen er i færd med at undersøge, hvilke 
sikkerhedsforanstaltninger der kan træffes i henhold til amerikansk lovgivning, og hvilke 
muligheder der er for at fjerne eksisterende hindringer for udveksling af fortrolige 
oplysninger. Udvekslingen af fortrolige oplysninger vil være særlig nyttig i forbindelse med 
undersøgelser af internationale karteller, hvor de involverede selskaber sandsynligvis ikke 
vil dispensere fra fortrolighedsreglerne med henblik på udveksling af fortrolige oplysninger, 
og hvor der kan opstå problemer i forbindelse med indsamlingen af belastende 
bevismaterialer. 
Annex 1 
A - Meddelelser fra Kommissionen til de amerikanske myndigheder 
01.07.96 - 31.12.966 
Fusionssager: 
1. IV/M.747 - Chevron Corp./British Gas/NOVA Corp./NGC Corp. 
2. IV/M. 734 - Melitta /Dow - Newco 
3. IV/M.727 - BP/Mobil 
4. IV/M.774 - Saint Gobain / Wacker Chemie / NOM 
5. IV/M. 800 - Siemens/Sommer Allibert Industrie 
6. IV/M.706 - GEC Alsthom/AEG 
7. IV/M.823 - John Deere Capital Corp/Lombard North Central plc 
8. IV/M.829 - Thyssen / Bôhler Uddeholm 
9. IV/M.821 - Baxter / Immuno 
10. IV/M.779 - Bertelsmann / CLT 
11. IV/M.836 - Gillette / Duracell 
12. IV/M.826 - ESPN/STAR 
13. IV/M.794 - Coca-Cola/Amalgamated Beverages 
14. IV/M.841 - Lagardère / Thomson-CSF 
15. IV/M.865 - Cable & Wireless/Nynex/Bell Canada 
16. IV/36.213 - GEAE / Pratt & Whitney 
17. IV/M.773 - Westinghouse / Equipos Nucleares 
18. IV/M.862 - Textron / Kautex 
B - Meddelser fra Kommissionen til de amerikanske myndigheder 
01.07.96-31.12.96 
Ikke-fusionssager: 
1. Luftfartsaftaler 
2. IV/35.134 - Trans-Atlantic Conference Agreement 
3. IV/35.962 - De Agostini - Rand McNally 
4. IV/4722, 33690 - Caterpillar 
5. IV/36.183/F-3 - Coca-Cola Enterprises Inc/Amalgamated Beverages Great 
Britain Ltd 
6. IV/D-5/35.935 - Murex / Chiron + 4 
7. IV/36.194 - Digital Video Discs 
8. IV/36.089 - British Airways / American Airlines 
9. IV/30.373 R - P&I Clubs 
Af fortrolighedshensyn omfatter denne fortegnelse kun undersøgelser eller sager, der er 
offentliggjort. 
Bilag 2 
A - Meddelelser fra de amerikanske myndigheder til Kommissonen: 1.7.96 til 31.12.19967 
Fusionssager: 
1. Lucas Industries plc / Variety Corp. 
2. Tilcon Inc. / Oldcastle Northeast Inc. 
3. National Medical Care Inc / Fresenius AG 
4. Metal Leve S.A. / Mahle GmbH 
5. Kolbenschmidt AG / T&N plc 
6. Solvay SA / American Home Products Corp. 
7. Immuno International AG / Baxter International Inc. 
8. General Electric Company / Pratt & Whitney / United Technologies Corp. 
9. Sandoz / Ciba-Geigy 
B - Meddelelser fra de amerikanske myndigheder til Kommissionen: 
1.7.96 til 31.12.19968 
Ikke-fusionssager: 
1. International Association of Conference Interpreters 
2. Lykes Bros. Steamship Co Inc / Universal Shippers Association 
3. A&L Mayer Associates Inc 
Af fortrolighedshensyn omfatter denne fortegnelse kun de amerikanske undersøgelser og sager, 
der er offentliggjort af de amerikanske myndigheder. 
Af fortrolighedshensyn omfatter denne fortegnelse kun de amerikanske undersøgelser og sager, 
der er offentliggjort af de amerikanske myndigheder. 
10 
ISSN 0254-1459 
KOM(97) 346 endelig udg. 
DOKUMENTER 
DA 11 08 10 
Katalognummer : CB-CO-97-339-DA-C 
ISBN 92-78-21979-7 
Kontoret for De Europæiske Fællesskabers Officielle Publikationer 
L-2985 Luxembourg